Sothøna

Sothøna er medlemsblad for interesseforeningen Østensjøvannets Venner. Bladet ble stiftet i 1990, og utkommer med to billedrike nummer i året. Første nummer forelå i juni 1990. Pr. juni 2021 er det ialt utkommet 61 nummer av bladet.

Artiklene dreier seg i hovedsak om vern av natur- og fuglereservatet knyttet til Østensjøvannet, beskrivelser og registreringer av stedets fuglearter, dyr og planter, men også intervjuer med folk som bor i området, kjente mennesker som har eller har hatt tilknytning til stedet (i serien «Mitt Østensjøvann»), og en mengde lokalhistoriske artikler.

Det har gjennom kontakt med folk i området og i arbeidet med artikkelstoffet fremkommet mange eldre fotografier av stor kulturhistorisk verdi.

Kategori:Norske tidsskrifter
Kategori:Bydel Østensjø
Kategori:Publikasjoner etablert i 1990